Surabaya

Surabaya on Indonesian toiseksi suurin kaupunki Jakartan jälkeen. Surabayan asukasluku on yli 2,3 miljoonaa (2016). Se sijaitsee Jaavan saarella, ja se on Itä-Jaavan provinssin pääkaupunki. 

Surabayassa on kuumaa ympäri vuoden, syys-marraskuussa keskimääräinen ylin lämpötila on 33 astetta, muulloin 30-31 astetta. Eniten sataa tammikuussa, vähiten heinä-lokakuussa.

Surabayan tärkeimpiä vientituotteita ovat muun muassa sokeri, tupakka sekä kahvi. Kaupungissa on useita yliopistoja, joista merkittävin on Airlanggan yliopisto. Lentoliikennettä palvelee Juandan kansainvälinen lentoasema.

13. toukokuuta 2018 itsemurhapommittajat iskivät kaupungissa kolmeen kristittyjen kirkkoon. Lisäksi yksi pommi räjähti asuintalossa jo valmisteluvaiheessa. Seuraavana päivänä tehtiin toinen pommi-isku pääpoliisiasemalle. Pommittajat olivat kolmesta perheestä ja pommittajien joukossa oli jopa perheiden 9-vuotiaat lapset.

Lähteet 

Indonesian kaupungit
Jaava
Seulonnan keskeiset artikkelit